c) Šildymo ir vėsinimo taupymas

Šiuo ES pasirengimo žiemai planu siekiama per ateinančias savaites ir mėnesius toliau remti valstybes nares ir stiprinti vidaus rinkos atsparumą dujų tiekimo saugumo ekstremaliosios situacijos atveju. Šiuo planu papildomos ankstesnės pastangos didinti Sąjungos pasirengimą, pvz., ryšių mezgimas su tarptautiniais partneriais siekiant padidinti tiekimą ir kitos priemonės, apie kurias paskelbta „REPowerEU“. Reikėtų kiek įmanoma numatyti poreikio mažinimą, o taupant daugiausia dėmesio turėtų būti skiriama sektoriams ir veiklai, kuriuose mažinimas atsieina pigiau. Dujas taupyti gali visi, net ir saugomi vartotojai, pvz., namų ūkiai, viešieji ir privatūs subjektai savo valdomuose pastatuose, pramonės šakos, kuriose yra galimybių dujas pakeisti kitu kuru, ir, priklausomai nuo nacionalinių aplinkybių, taip pat ir elektros energijos sektorius.

2 skyriuje pateikti pagrindinių nesaugomų vartotojų ir tiekimo grandinių nustatymo kriterijai yra labai svarbūs siekiant padėti valstybėms narėms priimti sprendimus dėl paramos mechanizmų, ypač todėl, kad vien rinkos kainų mechanizmų gali nepakakti tokiam kuro rūšies keitimui skatinti. Todėl Komisija kiekvienu konkrečiu atveju analizuos valstybės pagalbos schemas, kuriomis teikiama būtina, proporcinga ir tinkama parama, skirta tokių veiksmų ekonominiam gyvybingumui ypatingos svarbos sektoriuose didinti. Be to, pagal persvarstytą laikinąją valstybės pagalbos sistemą krizės sąlygomis pirmenybė teikiama paskatoms pereiti prie atsinaujinančiųjų energijos išteklių, taip pat remiamas kuro rūšies keitimas pereinant prie kitų energijos išteklių, kai tai absoliučiai būtina.

Kuro rūšies keitimui teiktina pirmenybė, nors, žinoma, dėl sąnaudų, techninių galimybių ir įperkamo alternatyvaus kuro prieinamumo gali atsirasti tam tikrų suvaržymų ir turi būti atidžiai įvertintas galimas poveikis sveikatai ir aplinkai. Reikėtų vengti ilgalaikio susisaistymo su anglies dioksidu, o kai pereinama prie kito kuro, kuris yra ne iš atsinaujinančiųjų išteklių, jis turi būti kuo mažiau taršus ir naudojamas ribotą laikotarpį, kad būtų prisidėta prie dujų prieinamumo kitu žiemos laikotarpiu. Be to, valstybės narės turi stebėti alternatyvaus kuro trūkumą, atsiradusį dėl kuro rūšies keitimo dideliu mastu, ir poveikį kainoms.

·taikyti detalesnes kuro rūšies keitimo priemones, pvz., dujomis kūrenamose elektrinėse pereiti prie gazolio, priklausomai nuo to, kaip kinta dujų kiekis rinkose;

Toks įmonių bendradarbiavimas pagal ES konkurencijos taisykles iš esmės nebūtų laikomas probleminiu tiek, kiek jis yra i) parengtas ir objektyviai būtinas dujų stygiui, dėl kurio paskelbtas pavojus arba ekstremalioji situacija vienoje ar daugiau Europos dujų rinkų, pašalinti, ii) laikinas (t. y. vykdomas tik tol, kol išlieka pavojus arba ekstremalioji situacija) ir iii) juo neviršijama to, kas griežtai būtina siekiant spręsti dujų stygiaus, dėl kurio paskelbtas pavojus arba ekstremalioji situacija vienoje ar keliose Europos dujų rinkose, problemą.

Komisija ir valstybės narės taip pat galėtų išnagrinėti ES aukcionų ar konkursų idėją. Tokia procedūra būtų naudinga dideliems tarpvalstybiniams vartotojams, kurie gamybą vykdo keliose valstybėse narėse. Poreikis mažinamas ten, kur tai apskritai yra mažiausiai brangu (nebūtinai tik konkrečioje valstybėje narėje), be kita ko, atsižvelgiant į galimą neigiamą ekonominį poveikį ir darbo vietų praradimą.

Įgyvendindama iniciatyvą „REPowerEU“, Komisija pateikė ES energijos taupymo planą , kuriame taip pat nustatytos įvairios trumpojo laikotarpio priemonės, kurių valstybės narės gali imtis, kad paskatintų veiksmus, kuriais taip pat būtų nedelsiant sutaupoma dujų (pvz., šildymo sumažinimas, katilų techninė priežiūra ir temperatūros pamažinimas). Komisija taip pat toliau bendradarbiauja su vietos subjektais skleidžiant šią informaciją, pvz., vykdydama kampaniją „Energijos taupymo sprintas“ kartu su Merų paktu. Šias priemones taip pat gali įgyvendinti miestai, be kita ko, per 100 neutralaus poveikio klimatui miestų misiją.

Dujas gali taupyti visi, net ir saugomi vartotojai. Informavimo kampanijos, kuriomis siekiama paakstinti vartotojus, kad, kai įmanoma, jie turėtų pradėti taupyti dujas ir elektros energiją, kuri dažnai priklauso nuo dujų, gali padėti gerokai sumažinti dujų suvartojimą. Ši priemonė išdėstyta daugelio valstybių narių dujų tiekimo saugumo ekstremaliųjų situacijų valdymo planuose ankstyvojo perspėjimo etape. Siekiama didinti visų vartotojų, pramonės šakų, įmonių, valdžios institucijų ir namų ūkių ir kt., sąmoningumą, tačiau taip pat pateikti konkrečių ir praktinių pavyzdžių, kaip sumažinti dujų vartojimą, pvz., keičiant elgseną. Be to, rekomenduojama įgyvendinti kampanijos priemones, kuriomis piliečiai būtų skatinami mažinti savo dujų suvartojimą, pvz., šildymo sezono metu pamažinti termostato nuostatį arba vandens temperatūrą, nes taip būtų galima sutaupyti daug dujų. Komisija ragina visas valstybes nares, kurios dar neįgyvendino priemonių, kurių neteks gailėtis, jas įgyvendinti, kartu remiant pažeidžiamiausius ir energijos nepriteklių patiriančius namų ūkius, kurie kai kuriose šalyse jau apribojo savo energijos vartojimą žemiau patogumo lygio.

Rengdamos dujų tiekimo saugumo ekstremaliųjų situacijų valdymo planus, valstybės narės daugiausia dėmesio skiria galimų dujų tiekimo sutrikimų nacionaliniam poveikiui. Tačiau, atsižvelgiant į pramonės integracijos ir sąsajumo lygį bendrojoje rinkoje, sutrikimai tam tikruose (pradinės grandies) sektoriuose, kurie vienoje valstybėje narėje gali nebūti laikomi ypatingos svarbos sektoriais, gali daryti didelį poveikį ypatingos svarbos (galutinės grandies) sektoriams kitose valstybėse narėse. Be to, daugumos pramonės šakų vertės grandinėse yra dalių, kurios yra europinės arba tarptautinės ir kurios yra svarbios užimtumui ir svarbiausių visuomeninių paslaugų teikimui ir prekių tiekimui.

Be šių keturių kriterijų, valstybės narės, atlikdamos pusiausvyros tyrimą, taip pat turėtų atsižvelgti į ekonominius aspektus.

Be to, valstybės narės turėtų ištirti vertės grandinę ir tai, kokiu mastu dujų tiekimo sutrikimas tam tikrame sektoriuje gali sukelti daugiau sutrikimų tam tikrose vertės grandinėse, palyginti su kitomis.

Svarstytini tarpvalstybinės vertės grandinės aspektai ·Dujų kiekio mažinimo pradinėje grandyje ir vertės grandinės integravimo poveikis galutinėms grandims ·Įmonės užimama rinkos dalis ·Gamyba grindžiamas požiūris į pagrindinių produktų nustatymą sektoriuose ·Tarpvalstybinės konsultacijos

Galima žala įrenginiams

Valstybės narės turėtų atsižvelgti į ilgalaikį poveikį, kurį gali turėti atjungimas, pvz., į galimą žalą pramonės įrenginiams, taip pat į mašinų remonto laiką ir išlaidas, kurių gali prireikti.

Ypatingas dėmesys turėtų būti skiriamas sektoriams, kurie turi veikti nuolat ir kuriuose staiga nutraukus dujų tiekimą gali būti padaryta žala įrenginiams (pvz., dujų gamybos, biologinės medicinos ir kitų medicinos pramonės dalių, kai kurių mechanikos inžinerijos dalių, tekstilės pramonės ir ypač jos apdailos šakos, vaistų, daugumos cheminių procesų, trąšų, stiklo, plieno, aliuminio, naftos perdirbimo, kalkių, keramikos sektorių, likutinių dujų naudojimas elektros energijai imliuose sektoriuose, pvz., aliuminio), o tai savo ruožtu gali turėti ilgalaikį neigiamą poveikį gamybai ir užimtumui. Kelioms pramonės šakoms, apimančioms tiek energijai imlius, tiek neimlius sektorius, reikalingas tam tikras minimalus dujų kiekis gamybos tęstinumui užtikrinti, nes jei gamyba sustabdoma, jos negalima lengvai atnaujinti be didelio delsimo, reguliavimo institucijų patvirtinimo ir išlaidų. Komisija rekomenduoja valstybėms narėms nustatyti minimalų dujų suvartojimo lygį kaip kritinį ir teikti jam tinkamą prioritetą, taip pat atsižvelgiant į tai, kaip šios pramonės šakos atitinka kitus kriterijus.

Galima žala įrenginiams ·Apsvarstyti ilgalaikį dujų tiekimo atjungimo arba sumažinimo poveikį pramonės įrenginiams ·Ypatingas dėmesys turėtų būti skiriamas sektoriams, kuriuose procesai nenutrūkstami

Pakeitimo ir mažinimo potencialas

Kelios valstybės narės prioritetus nustato pagal visuomeninės svarbos produktus, pramonės šakas ar įmones, kartu vertindamos tų pramonės šakų ar įmonių technines ir ekonomines galimybes atidėti gamybą arba pakeisti jos tvarkaraštį. Toks vertinimas gali būti atliekamas ne tik sektoriams, kurie laikomi ypač svarbiais visuomenei, bet ir tiems, kurie tai kategorijai nepriklauso, taip sudarant sąlygas toliau teikti pirmenybę pramonei, kuri šiuo požiūriu nėra laikoma ypač svarbia.

Pagal šį kriterijų galima atskirti pramonės šakas, kurios gali atidėti gamybą arba išjungti įrenginius, pvz., piko valandomis, nuo tų, kurioms reikia nuolatinio gamtinių dujų srauto procesams vykdyti. Taip pat gali būti galimybė sutelkti dėmesį į tam tikrus sektorius, kuriuose gamyba gali būti perkelta ES viduje į regionus, kuriuose yra dujų (žr. apsikeitimo sutartis ankstesniame skyriuje), kartu atsižvelgiant į poreikį užtikrinti teisingą pertvarką regionų lygmeniu.

Europos pramonės integracija į pasaulines vertės grandines taip pat gali suteikti pakeitimo galimybių ir sumažinti spaudimą dujų tiekimo sutrikimo atveju. Tačiau kai kuriais atvejais laikinai importuoti tam tikrus produktus ir paslaugas (o ne juos gaminti Europoje, kad būtų išvengta dujų vartojimo) negalima, nes veiksmais, kuriems reikia daugiausiai dujų, gali būti sukuriama didžiausia galutinių produktų pridėtinės vertės dalis. Be to, kai kuriose pramonės šakose (pvz., vaistų) žaliavų pakeitimas importuojamomis turi būti patvirtintas reguliavimo institucijų ir sunkiai įgyvendinamas per trumpą laiką. Pasaulinių sankcijų Rusijai tarptautinis šalutinis poveikis pasaulinėms tiekimo grandinėms kartu su esamomis tarptautinio tiekimo kliūtimis galėtų dar labiau suvaržyti alternatyvias importo galimybes, padidinti spaudimą didinti kainas arba lemti ilgą pristatymo vėlavimą.

Kuro rūšies pakeitimo ir gamybos apimties mažinimo galimybės ·Gamybos atidėjimas arba jos tvarkaraščio pakeitimas ·Apsikeitimas gamyba ES viduje gaminant ten, kur turima daugiau dujų ·Pakeitimo galimybės pasaulinėse vertės grandinėse

Ekonominiai aspektai

Valstybių narių lygmens duomenų analizė išryškina nacionalinių pramonės ekosistemų skirtumus. Visų pirma, viduje suvartojamų gamtinių dujų dalis, palyginti su galutine produkcija, rodo skirtingą tam tikrų nacionalinių pramonės šakų svarbą.